
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 10 februarie 2020               

PL-x 437/2018              


AVIZ
asupra Proiectului de Lege privind exercitarea profesiei de bioinginer medical, precum și înființarea, organizarea și funcționarea Ordinului Bioinginerilor din România
În conformitate cu prevederile art. 95 din Regulamentul Camerei Deputaților, republicat, cu modificările și completările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu Proiectul de Lege privind exercitarea profesiei de bioinginer medical, precum și înființarea, organizarea și funcționarea Ordinului Bioinginerilor din România,  trimis cu adresa nr. PL x 437  din 3 septembrie 2018 și înregistrat cu nr. 4c-13/692  din 25 septembrie 2018.
Conform dispoziţiilor art.75 alin.(1) din Constituţia României, republicată şi ale art. 91 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.
Senatul a adoptat inițiativa legislativă în ședința din 5 iulie 2018.
Consiliul Legislativ a avizat favorabil inițiativa legislativă cu avizul nr. 287 din 3 aprilie 2018.
Guvernul  a transmis un punct de vedere prin care nu susține adoptarea inițiativei legislative.

Consiliul Economic și Social a avizat negativ inițiativa legislativă.

Potrivit prevederilor art.61 din Regulamentul Camerei Deputaţilor, republicat, Comisia a dezbătut proiectul de lege în şedinţa din 10 februarie 2020.
Proiectul de lege are ca obiect de reglementare stabilirea cadrului de reglementare pentru exercitarea profesiei de bioinginer medical, precum şi înfiinţarea, organizarea şi funcţionarea Ordinului Bioinginerilor din România, prin asigurarea condiţiilor generale de exercitare a profesiei, stabilirea incompatibilităţilor, autorizarea exercitării, formele de exercitare ale profesiei, recunoaşterea calificărilor profesionale în situaţia stabilirii pe teritoriul României a profesionistului echivalent, precum şi situaţia prestării de servicii. Se preconizează, totodată, dezvoltarea celor mai eficiente modalităţi de utilizare a resurselor umane pentru asigurarea stării de sănătate a populaţiei din România, gestionarea eficientă şi adecvată a bazei tehnologice din unităţile sanitare publice şi private, în vederea utilizării eficiente şi a eliminării riscurilor asociate folosirii dispozitivelor medicale utilizate pentru diagnosticarea unor boli sau alte afecţiuni ale funcţiilor fiziologice sau în tratarea, atenuarea ori prevenirea bolilor.
Membrii comisiei au examinat proiectul de lege supus avizării, expunerea de motive, avizul favorabil al Consiliului Legislativ, avizul Consiliului Economic și Social și punctul de vedere al Guvernului României.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a acestei iniţiative legislative. 
În raport de obiectul şi conţinutul reglementării, proiectul de lege  face parte din categoria legilor ordinare. 
              PREŞEDINTE,                                        SECRETAR,

            Nicușor HALICI                             Aida – Cristina CĂRUCERU
Consilier parlamentar, Paul Şerban

